SAMMENSLUTNINGSPLAN VESTRE BÆRUM IF OG LOMMEDALENS IL

Vestre Bærum IF, med organisasjonsnummer 882685772 og adresse Skollerudveien 31, 1353 BÆRUMS VERK  (overdragende idrettslag) og Lommedalens IL, med  organisasjonsnummer 977457432 og adresse Slalåmveien 40, 1350 LOMMEDALEN  (overtagende idrettslag) ønsker å slå seg sammen fra 01.05.2019.

Overdragende idrettslag har to grupper; håndball og allidrett. Ønsket om sammenslutning har sammenheng med håndballaktiviteten i begge idrettslag. Idrettslagene ønsker sammenslutning for å få et stort nok spillergrunnlag til å kunne gi et godt håndballtilbud med lag i alle aldersklasser fra J/G 6 år til damer/herrer senior. Gjennom det spillergrunnlaget den sammenslåtte håndballgruppa får, legges det grunnlag for både å kunne tilby et godt breddetilbud og et tilbud for spillere som vil satse. Idrettslagene er enige om at bredde er en forutsetning for å få til satsning.  

Den sammenslåtte håndballgruppa skal spille under terminlistenavnet Vestre Bærum Lommedalens IL (forkortet VB LIL). Navnet gjenspeiler at den sammenslåtte håndballgruppa har et rekrutteringsområde som omfatter mer enn Lommedalen, nemlig Lommedalen, Bærums Verk, Kolsås, Rykkinn, Skui og Vøyenenga, nærmere bestemt regionenVestre Bærum.

Hjemmedrakten til den sammenslåtte håndballgruppa skal være blå, lik overdragende idrettslags nåværende hjemmedrakt.  

Sammenslutningen innebærer at eiendeler og gjeld i overdragende idrettslag overtas av overtakende idrettslag, og at overdragende idrettslag opphører å eksistere. Eiendeler og gjeld fra overdragende idrettslag vil inngå i eiendeler og gjeld i overtakende idrettslags håndballgruppe. Omstridt krav som overtakende idrettslag har gjort gjeldende mot overdragende idrettslag bortfaller gjennom sammenslutningen.

Alle medlemmer i overdragende idrettslag blir medlemmer i overtakende idrettslag.  

Overdragende idrettslag har daglig leder i 50 % stilling. Arbeidsforholdet overføres til overtakende idrettslag ved sammenslutningen.    

[bookmark: _GoBack]Det skal avholdes et ekstraordinært årsmøte 28. mars 2019 i det sammenslåtte idrettslaget etter at årsmøtene i begge idrettslag samme dato har godkjent sammenslutningen med nødvendig flertall. Det ekstraordinære årsmøtet skal blant annet vedta budsjett for det sammenslåtte idrettslaget, foreta valg av styre samt styre i den sammenslåtte håndballgruppa. Styret i den sammenslåtte håndballgruppa skal ha tilnærmet lik representasjon fra overdragende og overtakende idrettslag.

Forslag til årsmøtevedtak i overdragende idrettslag:
Årsmøtet vedtar sammenslutning av Vestre Bærum IF med Lommedalens IL i tråd med framlagt sammenslutningsplan. Dette innebærer at Vestre Bærum IF opphører å eksistere fra gjennomføringstidspunktet for sammenslutningen 01.05.2019.



Forslag til årsmøtevedtak i overtakende idrettslag:
Årsmøtet vedtar sammenslutning av Lommedalens IL med Vestre Bærum IF i tråd med framlagt sammenslutningsplan. 

